钦定古今图书集成/明伦汇编/人事典/第069卷 > 册府元龟 > 《富》
## 钦定古今图书集成/明伦汇编/人事典/第069卷 > 册府元龟 > 《富》

《洪范》之述五福其二曰：富仲尼亦云：“富人之所欲也。”
故润屋之训见纪于策书素封之重非藉乎！禄位。又
何况编列之户以财力相君游谈之士以贫贱为耻
者哉！三代以下乃有陪臣拟于公室匹夫敌于国君
财力雄于京师射猎比于王者莫不藉其世资因其
邑入占山泽之货凭商贾之业或深耕以多积或居
物而射利以至权倍称之息广畜牧之术精于方伎
处于浩穰以致夫生生之厚焉。然而老氏戒乎！多藏
《仲尼》鄙其不义自非保之以礼节约之以寻幅。又曷
能免充诎之诮逃偏重之衅哉。